Podmienky na udelenie kreditov
	Názov predmetu
	Biológia človeka II.

	Typ predmetu
	Povinný predmet

	Počet kreditov
	6

	Stupeň štúdia
	1.

	Vyučujúci, kontakt
	prednášky: doc. RNDr. Viktor Bielik, PhD., viktor.bielik@uniba.sk 
semináre: Mgr. Alena Černáčková, PhD., alena.cernackova@uniba.sk; M.Sc. Ľudmila Oreská, PhD., ludmila.oreska@uniba.sk 



Na udelenie kreditov je študent povinný splniť:
· Aktívna účasť študenta na kontaktnej/dištančnej výučbe.
· Dva priebežné testy počas semestra (budú pozostávať z učiva preberaného na seminároch a spolu predstavujú 30% celkového hodnotenia).
· Záverečný test, ktorý predstavuje 70 % celkového hodnotenia a bude pozostávať z učiva preberaného na prednáškach aj seminároch. Podmienkou účasti na skúške je splnenie priebežných podmienok hodnotenia predmetu, pričom študent musí zo súčtu bodov z oboch priebežných testov získať aspoň 51% .

Celkové hodnotenie:
A – 100 až 91%, B – 90 až 81%, C – 80 až 71%, D – 70 až 61%, E – 60 až 51%, FX – 50 a menej %.
Kredity sa neudelia študentovi, ktorý:
· počas semestra nesplnil aspoň 80 % účasť na prednáškach a seminároch,
· zo záverečného testu nezískal 51% a viac.

Stručná osnova predmetu:
Základná anatómia a fyziológia centrálneho nervového systému. Periférny a autonómny nervový systém. Základná morfológia svalovej bunky a tkaniva. Svalová kontrakcia. Metabolizmus, základné zdroje energie a mechanizmy obnovy energetických látok. Endokrinný systém a tkanivové hormóny. Tvorba, výdaj a regulácia tepla v organizme. Zmyslové orgány. Základné bunky imunitnej odpovede.

Podrobná osnova predmetu:
Prednášky
1. Elektrofyziológia. Pokojový a akčný potenciál. Synapsa. Motorická platnička.
2. Základná anatómia a fyziológia centrálneho nervového systému. Motorický systém.
3. Periférny a autonómny nervový systém. Efekt autonómneho nervového systému na vybrané telesné systémy a orgány (trávenie a metabolizmus, kardiorespiračný systém). Vyššia nervová činnosť. Podmienený a nepodmienený reflex.
4. Základná morfológia svalovej bunky a tkaniva. Svalové vlákno a motorická jednotka ako základná morfologická a funkčná jednotka kostrových svalov. Sarkoméra, myofilamenty, svalová kontrakcia, funkcia a práca priečne pruhovaného svalu - izotonická a izometrická činnosť.
5. Metabolizmus, základné zdroje energie a mechanizmy obnovy energetických látok. Sacharidy, aeróbna a anaeróbna glykolýza, glukoneogenéza.
6. Metabolizmus, základné zdroje energie a mechanizmy obnovy energetických látok. Charakteristika a metabolizmus proteínov a aminokyselín. Charakteristika a metabolizmus lipidov a vyšších karboxylových kyselín (lipolýza, β-oxidácia, ketolátky).
7. 1. priebežný test
8. Endokrinný systém. Charakteristika žliaz s vnútornou sekréciou a hormónov, ktoré vylučujú.
9. Charakteristika, funkcia a regulácia tkanivových hormónov, rastových faktorov a  signálnych molekúl. Osi: sval-mozog, črevo-mozog.
10. Tvorba, výdaj a regulácia tepla v organizme. Svalová triaška, hnedé a biele tukové tkanivo.
11. Zmyslové orgány. Fotoreceptory, chemoreceptory, mechanoreceptory, intero-extero-proprioceptory. Zmysly - zrak, sluch, chuť, čuch, hmat.
12. Anatómia a fyziológia imunitného systému. Vrodená a získaná imunita, bunky imunitného systému. Lymfatický systém - lymfoidné orgány, cievy a lymfa.
13. 2. priebežný test

Semináre
1. Opakovanie štruktúry a stavby pohybového aparátu človeka. Svaly hlavy, krku, trupu a končatín.
2. EKG, EMG, ukážky  stavby a funkcie nervovo svalovej platničky.
3. Miechové reflexy. Reflexný oblúk. Reakčný čas. Vyšetrenie reflexov u človeka, koordinačný výkon miechy, dynamický stereotyp. 
4. Ultraštruktúra a typy svalového tkaniva. Detailná štruktúra priečne pruhovanej svaloviny kostrových svalov. Praktické ukážky svalových tkanív  pod mikroskopom.
5. Regulácia hladiny glukózy v krvi, Pentózový cyklus, praktické meranie glykémie.
6. Glukoneogenéza, Coriho cyklus, laktát, praktické merania laktátu z kapilárnej krvi.
7. Opakovanie – metabolizmus
8. Hormóny pohlavných žliaz, androgény, estrogény z biochemického a fyziologického hľadiska.
9. Bazálny a pokojový metabolizmus (PM). Priame a nepriame metódy na určenie energetického výdaja v pokoji. RQ, VO2, CO2. Faktory vplývajúce na PM. Meranie telesnej teploty.
10. Mikroskopické ukážky tukového tkaniva, funkcie tukového tkaniva.
11. Zmyslové orgány: zrak, sluch, chuť, čuch, hmat - praktické ukážky (očné klamy, vyšetrenie zrakovej ostrosti).
12. Základné bunky imunitnej odpovede, základné protilátky, alergia, sledovanie buniek pod mikroskopom. 
13. Opakovanie a kontrola zápočtových požiadaviek

